**Rámcová dohoda**

**na realizáciu geodetických prác**

uzavretá podľa § 269 ods. 2 a § 536 a nasl., zákona č. 513/1991 Zb. Obchodného zákonníka v platnom znení

**Článok I.**

**Zmluvné strany**

Objednávateľ: **MESTO TRNAVA**

sídlo: Hlavná 1, 917 71 Trnava

štatutárny orgán: JUDr. Peter Bročka, LL.M., primátor mesta

IČO: 00 313 114

DIČ: 2021175728

Bankové spojenie: VÚB, a.s.

IBAN: SK5902000000000026925212

Kontaktná osoba vo veciach technických: JUDr. Darina Puterová, odbor právny a majetkový

(ďalej len „objednávateľ“)

a

Zhotoviteľ:

sídlo:

štatutárny orgán:

IČO:

DIČ:

Bankové spojenie:

IBAN:

Kontaktná osoba vo veciach technických:

(ďalej len „zhotoviteľ“ a spolu s „objednávateľom“ ďalej len „zmluvné stany“)

**PREAMBULA**

Dohoda je uzatvorená v nadväznosti na ustanovenia zákona č. 343/2015 Z. z. o verejnom obstarávaní v znení neskorších predpisov (ďalej len „zákon“), ako výsledok zadávania zákazky podľa § 117 zákona formou verejnej súťaže s názvom predmetu: „**Geodetické práce**“. Zhotoviteľ sa stal víťazným uchádzačom predmetnej zákazky.

**Článok II.**

**Predmet dohody**

2. 1. Zhotoviteľ sa zaväzuje vykonávať počas účinnosti tejto rámcovej dohody pre objednávateľa geodetické práce spočívajúce vo vypracovaní a odovzdaní geometrických plánov pre majetkovo – právne usporiadanie pozemkov a stavieb, rozčlenenie, oddelenie pozemkov a stavieb vrátane ich zápisov do evidencie katastra nehnuteľností, geometrických plánov pre vyznačenie vecného bremena, vytyčovanie hraníc pozemkov, vypracovávanie výkupových elaborátov v súlade so všeobecne záväznými právnymi predpismi a to všetko na základe samostatných zákaziek.

2. 2. Zadávanie zákaziek bude uskutočňovať objednávateľ výhradne na základe jeho potrieb vystavením samostatnej objednávky v zmysle čl. III tejto dohody.

2. 3. Zhotoviteľ prehlasuje, že jednotlivé zákazky bude vykonávať na svoje náklady, na vlastné nebezpečenstvo, v čase a podmienkach dohodnutých v príslušnej objednávke.

2. 4. Objednávateľ sa zaväzuje že si prevezme zhotovenú zákazku a zaplatí za jeho zhotovenie dohodnutú cenu a poskytne zhotoviteľovi nevyhnutnú súčinnosť.

**Článok III.**

**Spôsob zadávania objednávky a preberanie zákazky**

3. 1. Objednávateľ vystaví na vyhotovenie každej zákazky v cene dohodnutej touto dohodou samostatné objednávky, obsahom objednávky okrem ceny konkrétnej zákazky bude špecifikácia zákazky v súlade s čl. II tejto dohody, termín vyhotovenia zákazky a uvedenie zamestnanca odboru právneho a majetkového zodpovedného za objednávku určeného vedúcim odboru. Objednávku zašle objednávateľ zhotoviteľovi elektronicky, ktorý objednávku elektronicky potvrdí.

3. 2. Po ukončení zákazky zhotoviteľ doručí zákazku na odbor právny a majetkový zamestnancovi zodpovednému za objednávku, ktorý potvrdí prevzatie zákazky.

**Článok IV.**

**Cena a platobné podmienky**

4. 1. Zmluvné strany sa dohodli, že cena služby je stanovená vzájomnou dohodou v súlade so zákonom č.: 18/1996 Z. z. o cenách v znení neskorších právnych predpisov. Zhotoviteľovi za jeho činnosť prináleží odmena, ktorá sa stanoví podľa vykonaných úkonov zhotoviteľa.

|  |  |  |  |  |
| --- | --- | --- | --- | --- |
| **Názov predmetu zákazky** | **Merná jednotka** | **Cena v €/merná jednotka (bez DPH)** | **DPH** | **Cena v €/merná jednotka (s DPH)** |
| Vytýčenie hranice pozemku | 100 m |  |  |  |
| Vyhotovenie geometrického plánu na stavbu a oddelenie pozemku ak stav právny je totožný s registrom C KN | 100 m |  |  |  |
| Vyhotovenie geometrického plánu na stavbu a oddelenie pozemku ak stav právny nie je totožný s registrom C KN | 100 m |  |  |  |
| Vyhotovenie geometrického plánu na vyznačenie vecného bremena | 100 m |  |  |  |
| Výkupový elaborát | 1 vlastník |  |  |  |
| Spolu |  |  |  |

**Článok V.**

**Čas trvania dohody**

5. 1. Zmluvné strany sa dohodli, že táto rámcová dohoda sa uzatvára na dobu určitú odo dňa účinnosti tejto dohody do 31.12.2018 alebo do vyčerpania finančného limitu ktorý je stanovený na čiastku 8 333,33 eur bez DPH na celé obdobie trvania dohody.

**Článok VI.**

**Platobné podmienky**

* 1. Zhotoviteľovi vzniká právo na zaplatenie dohodnutej ceny za doručené, a zo strany objednávateľa prevzaté, jednotlivé objednávky.
	2. Úhrada dohodnutej ceny sa uskutočňuje na základe faktúry, vystavenej zhotoviteľom, prevodným príkazom na účet zhotoviteľa so splatnosťou do 14 dní odo dňa doručenia faktúry objednávateľovi.

6.3. Faktúra musí obsahovať:

a) identifikačné údaje zhotoviteľa a ak je platiteľom dane z pridanej hodnoty v Slovenskej

republike aj jeho identifikačné číslo pre daň,

b) označenie peňažného ústavu a číslo účtu zhotoviteľa,

c) identifikačné údaje objednávateľa,

d) poradové číslo faktúry,

e) dátum, kedy bolo dielo dodané, ak sa odlišuje od dátumu vyhotovenia faktúry,

f) dátum vyhotovenia faktúry,

g) druh dodanej služby,

h) zmluvnú cenu,

i) náležitosti pre účely dane z pridanej hodnoty, ak je zhotoviteľ platiteľom dane,

j) fakturovanú cenu celkom v eurách,

k) pečiatku a podpis zhotoviteľa.

* 1. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší plynutie lehoty splatnosti a nová lehota splatnosti pre objednávateľa začne plynúť prevzatím novej, resp. upravenej faktúry spĺňajúcej náležitosti daňového dokladu.
	2. Objednávateľ neposkytne dodávateľovi preddavok na predmet plnenia podľa tejto dohody.

**Článok VII**

**Sankcie a zodpovednosť za škodu**

* 1. Pri nedodržaní termínov poskytnutia služieb v zmysle objednávok je zhotoviteľ povinný zaplatiť objednávateľovi zmluvnú pokutu vo výške 0,5% z ceny dohodnutej v príslušnej objednávke za každý, aj začatý deň omeškania.
	2. V prípade omeškania objednávateľa s úhradou faktúry je objednávateľ povinný zaplatiť dodávateľovi zmluvnú pokutu vo výške 0,5% z dlžnej sumy za každý, aj začatý, deň omeškania.

**Článok VIII**

**Ukončenie dohody**

* 1. Dohoda zaniká:
1. uplynutím doby dohodnutej v dohode,
2. výpoveďou, ktoroukoľvek zmluvnou stranou, pričom výpoveď musí byť písomná a musí byť doručená druhej zmluvnej strane. Výpovedná lehota je jednomesačná a začína plynúť dňom nasledujúcim po dni doručenia výpovede.
3. odstúpením od zmluvy objednávateľom, ak sa porušenie zmluvnej povinnosti zhotoviteľom považuje v zmysle tejto dohody alebo v zmysle § 345 zákona č. zákona 513/1991 Zb. Obchodného zákonníka v platnom znení za podstatné porušenie dohody, pričom objednávateľ môže od dohody odstúpiť, pokiaľ to oznámi písomne zhotoviteľovi bez zbytočného odkladu, najneskôr však do 5 pracovných dní potom, ako sa o porušení dozvedel.
4. vyčerpaním finančného limitu, ktorý je stanovený na čiastku 8 333,33 eur bez DPH na celé obdobie trvania dohody.
	1. Ak objednávateľ oznámi zhotoviteľovi, že na splnení zmluvných povinností naďalej trvá, alebo nevyužije v lehote právo od dohody odstúpiť, môže od tejto rámcovej dohody odstúpiť len spôsobom pre nepodstatné porušenie dohody v zmysle § 346 zákona č. 513/1991 Zb. Obchodného zákonníka.
	2. Odstúpením od dohody dohoda zaniká dňom doručenia prejavu vôle oprávnenej strany, druhej zmluvnej strane.
	3. Odstúpením od dohody zanikajú všetky práva a povinnosti zmluvných strán z dohody, okrem nárokov na dovtedy uplatnené zmluvné, resp. zákonné sankcie.

**Článok IX**

**Záverečné ustanovenia**

* 1. Táto rámcová dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
	2. Na práva a povinnosti zmluvných strán, ktoré nie sú upravené touto rámcovou dohodou, sa primerane použijú príslušné ustanovenia zákona č. 513/1991 Zb. Obchodného zákonníka v zn. neskorších zmien. Túto dohodu je možné meniť len formou písomných dodatkov, obojstranne odsúhlasených obidvoma zmluvnými stranami.
	3. Zmluvné strany vyhlasujú, že majú plnú spôsobilosť k právnym úkonom, a svoju vôľu uzavrieť túto dohodu prejavili slobodne, vážne, určite a zrozumiteľne, ani jedna zmluvná strana nekonala v tiesni, omyle, ani za nápadne nevýhodných podmienok. Táto dohoda je vyhotovená v štyroch rovnopisoch, tri rovnopisy dostane objednávateľ a jeden rovnopis dostane zhotoviteľ.
	4. Zmluvné strany vyhlasujú, že si túto dohodu riadne prečítali, porozumeli jej obsahu a jednotlivým pojmom, vysvetlili si význam jednotlivých pojmov a ustanovení dohody, porozumeli im a na znak súhlasu s touto dohodou ju vlastnoručne podpisujú.

V Trnave dňa v dňa

 JUDr. Peter Bročka, LL.M. v. r.

 primátor

 za objednávateľa: za zhotoviteľa